钦定古今图书集成/方舆汇编/边裔典/第129卷 > 唐
## 钦定古今图书集成/方舆汇编/边裔典/第129卷 > 唐

### 太宗贞观 年大汉国入贡

按《唐书太宗本纪》不载。按《大汉本传》：“大汉者，处鞠
之北，饶羊马，人物颀大，故以自名。与鞠俱邻于黠戛
斯剑海之濒”，此皆古所未宾者。当贞观逮永徽，奉貂
马入朝，或一再至。

按《册府元龟》：“大汉国在鞠国北，地饶羊马。其人极长
大，长者至一丈三四尺。”